ส่วนที่ 1

ข้อมูลสรุป

ธุรกิจของบริษัท ลากูน่า รีสอร์ท แอนด์ โฮเท็ล จำกัด (มหาชน)
เป็นธุรกิจรีสอร์ทแบบผสมผสานกันของ ลากูน่า ภูเก็ต ที่ตั้งอยู่บนเกาะภูเก็ต ในประเทศไทย
การดำเนินงานของกลุ่มโรงแรม สามารถสรุปได้ดังต่อไปนี้

โรงแรม

ในส่วนของโครงการลากูน่า ภูเก็ต ซึ่งบริษัท ลากูน่า รีสอร์ท แอนด์ โฮเท็ล จำกัด (มหาชน)
เป็นเจ้าของ หรือมีส่วนเป็นเจ้าของในโรงแรมทั้ง 4 แห่ง ได้แก่

-   โรงแรมบันยัน ทรี ภูเก็ต ประกอบด้วยห้องพักแบบวิลล่าที่มีรูปแบบเฉพาะตัว จำนวน 115 หลัง
    โดยเป็นบ้านพักแบบมีจากุชชี่ จำนวน 44 หลัง และอีก 71
    หลังเป็นบ้านพักแบบมีสระว่ายน้ำภายในที่พัก ดูแลบริหารโดย บริษัท บันยัน ทรี โฮเท็ล แอนด์
    รีสอร์ท จำกัด

-   โรงแรมดุสิต ลากูน่า รีสอร์ท ประกอบด้วยห้องพัก และห้องพักแบบสวีทจำนวน 226 ห้อง
    ภายใต้การบริหารงานของบริษัท ดุสิต โฮเท็ล แอนด์ รีสอร์ท จำกัด

-   โรงแรมเชอราตัน แกรนด์ ลากูน่า ภูเก็ต ประกอบด้วยห้องพัก และห้องพักแบบสวีท จำนวน
    343 ห้อง ภายใต้การบริหารงานของบริษัท เชอราตัน โอเวอร์ซี แมนเนจเม้นท์ คอร์ปอเรชั่น

-   โรงแรมลากูน่า บีช รีสอร์ท ประกอบด้วยห้องพัก และห้องพักแบบสวีท จำนวน 254 ห้อง
    ภายใต้การบริหารงานของกลุ่มลากูน่า ภูเก็ต

อสังหาริมทรัพย์

ไอส์แลนด์ วิลล่า เป็นโครงการคอนโดมิเนียมขนาดเล็กที่ผนวกเข้ากับโรงแรมเชอราตัน แกรนด์
ลากูน่า ภูเก็ต หน่วยห้องพักมีไว้ขายให้กับบุคคลทั่วไป เจ้าของห้องอาจให้กลุ่มบริษัทฯ เช่าห้องพัก
โดยบริษัทฯ ได้ทำสัญญากับบริษัท เชอราตัน โอเวอร์ซี แมนเนจเม้นท์ คอร์ปอ-เรชั่น
เป็นผู้บริหารจัดการหาผลประโยชน์ตอบแทนจากการลงทุนนี้

  ส่วน 0อัลลามันดา ลากูน่า ภูเก็ต เป็นโครงการคอนโดมิเนียมขนาดใหญ่
  และไม่ได้ผนวกเข้ากับโรงแรมใด ๆ หน่วยห้องพักมีไว้ขายให้กับบุคคลทั่วไป
  เจ้าของห้องอาจได้รับผลตอบแทนจากการลงทุน โดยให้บริษัท บันยันทรี โฮเท็ล แอนด์ รีสอร์ท
  จำกัด บริหารจัดการหาผลประโยชน์ ห้องชุดส่วนใหญ่ในโครงการนี้ ได้ถูกขายออกไปแล้ว ดังนั้น
  บริษัทฯ จึงไม่ได้มีส่วนเป็นเจ้าของ หรือบริหารงานโครงการนี้

ลากูน่า โฮมส์ เป็นโครงการพัฒนาที่ดินจัดสรรมีทั้งหมด 54 แปลง เรียงรายรอบๆ สนามกอล์ฟ
และทุกแปลง ได้ถูกขายให้กับบุคคลทั่วไป โดยมีการจัดสรรที่ดินจำนวน 20 แปลงไว้
เพื่อพัฒนาเป็นบ้านพักในโครงการลากูน่า เรสซิเด้นส์ ซึ่งเป็นการขายบ้าน
พร้อมที่ดินที่ได้เปิดตัวไปแล้วในปี 2544 และขายหมดในปี 2546 โครงการใหม่ คือ โครงการ
“ลากูน่า ทาวน์โฮมส์” ได้เปิดตัวแล้วเมื่อช่วงไตรมาสสุดท้ายของปี 2545 และได้ขายหมดในปี
2547 และส่วนที่พัฒนาเพิ่มเติมของโครงการลากูน่า เรสซิเด้นส์ และ ลากูน่า ทาวน์โฮมส์
ได้ขายหมดแล้วเช่นกันในปี 2547

บันยัน ทรี ภูเก็ต แบบ 2 ห้องนอนพร้อมสระน้ำ
เป็นโครงการพัฒนาแบบหรูที่ผนวกเข้ากับโรงแรมบันยัน ทรี ภูเก็ต บ้านพักทั้งหมด 12 หลัง
ในโครงการที่ 1 ได้ถูกขายให้กับบุคคลทั่วไป ส่วนเพิ่มเติมอีก 14
หลังอยู่ระหว่างการก่อสร้างเพื่อจำหน่าย
เจ้าของห้องอาจได้รับผลตอบแทนจากการลงทุนโดยให้บริษัท บันยันทรี โฮเท็ล แอนด์ รีสอร์ท จำกัด
จัดการหาผลประโยชน์

  ส่วนที่จังหวัดเชียงรายเป็นโครงการพัฒนาที่อยู่อาศัย ชื่อว่า ลากูน่า โฮมส์ เชียงราย
  โครงการนี้ปัจจุบันถูกระงับไว้ชั่วคราว

  อลามันดา เวเคชั่น คลับ ได้เปลี่ยนชื่อเป็น ลากูน่า ฮอลิเดย์ คลับ ในปี 2547
  และดำเนินธุรกิจโดยการขายสิทธิให้แก่สมาชิก สำหรับการ พักผ่อนประจำปีอย่างน้อยหนึ่งสัปดาห์
  ณ รีสอร์ท ดังต่อไปนี้ โรงแรมอั0ลลามันดา ลากูน่า ภูเก็ต โรงแรมเชอราตัน แกรนด์ ลากูน่า
  ภูเก็ต เชอราตัน กอล์ฟ วิลล่า และโรงแรมอังสนา รีสอร์ท แอนด์ สปา บินทาน

อื่น ๆ

  นอกจากนั้น ลากูน่า ภูเก็ต ยังมีสิ่งอำนวยความสะดวกอื่น ๆ เช่น

-   สนามกอล์ฟ 18 หลุม

-   โครงการอบรมด้านการจัดการนอกสถานที่

-   ศูนย์การค้าคาแนล วิลเลจ

-   ร้านจำหน่ายสินค้าหัตถกรรม และของที่ระลึก (Banyan Tree Gallery)

-   โบสถ์สำหรับประกอบพิธีวิวาห์ ซึ่งเสร็จสมบูรณ์แล้วในปลายปี 2547

ตารางสรุปผลการดำเนินงานสำหรับปีสิ้นสุดวันที่ 31 ธันวาคม 2547 ดังที่แสดงไว้ต่อไปนี้

  -------------------------------------------- ------------- -------------
                                               2547          2546

  รายได้                                                      

  รายได้จากกิจการโรงแรม                          2,804         2,443

  รายได้จากกิจการพัฒนาอสังหาริมทรัพย์                 1,052         541

  ดอกเบี้ยรับ                                     12            10

  รายได้อื่น                                      91            38

                                               3,959         3,032

  กำไรก่อนดอกเบี้ยจ่ายและภาษีเงินได้                  1,202         778

  ดอกเบี้ยจ่าย                                    (40)          (57)

  ภาษีเงินได้นิติบุคคล                               (157)         (158)

  ส่วนของผู้ถือหุ้นส่วนน้อย                            (79)          (62)

  รายการพิเศษ                                   (41)          -

  กำไรสุทธิ                                      885           501
  -------------------------------------------- ------------- -------------

ผลกำไรสุทธิที่ผู้ถือหุ้นได้รับสำหรับปีสิ้นสุดวันที่ 31 ธันวาคม 2547 เท่ากับ 885 ล้านบาท
ซึ่งสูงกว่าปีที่ผ่านมา 385 ล้านบาท หรือคิดเป็นร้อยละ 77 ทั้งนี้
การเพิ่มขึ้นของกำไรสุทธิดังกล่าวเนื่องมาจากผลการดำเนินงานทั้งในธุรกิจโรงแรมและธุรกิจการขายอสังหาริมทรัพย์
ที่ได้รับประโยชน์จากสภาพทางการตลาดที่เข้มแข็ง โดยในปี 2547
ตลาดอสังหาริมทรัพย์ในภูเก็ตถือได้ว่ามีความเฟื่องฟูเป็นอย่างมาก
อีกทั้งทางกลุ่มก็ประสบผลสำเร็จทั้งจากโครงการการพัฒนาตามที่ได้วางแผนไว้
และจากผลิตภัณฑ์บ้านและที่ดินที่ได้รับความนิยม
ส่งผลให้สามารถสร้างมูลค่าเพิ่มจากผลการลงทุนได้เป็นอย่างดี จากสภาพตลาดที่เอื้ออำนวยดังกล่าว
ผลการดำเนินงานของธุรกิจโรงแรมดีขึ้นเมื่อเปรียบเทียบกับปีที่ผ่านมาที่ได้รับผลกระทบจากเหตุการณ์สงครามอิรักและการแพร่ระบาดของโรคซาร์
(SARS) ในปี 2547
โรคไข้หวัดนกส่งผลกระทบต่อผลการดำเนินงานในเดือนกุมภาพันธ์และเดือนมีนาคม
ตลอดจนผลกระทบจากคลื่นยักษ์สึนามิในเดือนธันวาคม แต่ก็ยังไม่ร้ายแรงเท่าวิกฤติการณ์ในปีที่ผ่านมา

ทั้งนี้
การเพิ่มขึ้นของกำไรสุทธิดังกล่าวได้คิดรวมผลของการตั้งสำรองการด้อยค่าของสินทรัพย์ที่เสียหายจำนวน
45 ล้านบาทจากเหตุการณ์คลื่นยักษ์
สึนามิในมหาสมุทรอินเดียที่พัดโถมเข้าภูเก็ตเมื่อวันที่ 26 ธันวาคม 2547 อย่างไรก็ตาม
การตั้งสำรองการด้อยค่าของสินทรัพย์ดังกล่าวถูกหักกลบกับการโอนกลับสำรองจากการด้อยค่าของเงินลงทุนระยะยาวที่มีจำนวนถึง
41 ล้านบาท ซึ่งเป็นผลทำให้มูลค่าการลงทุนดังกล่าวเพิ่มกลับคืนไปสู่มูลค่าเดิมของการลงทุนนี้

สำหรับประเด็นอื่นได้แก่ การที่ค่าใช้จ่ายในการขายและบริหารเพิ่มขึ้นจำนวน 18 ล้านบาท
ซึ่งเป็นผลมาจากมีการบริจาคหลายครั้ง และการใช้จ่ายในการตกลงระงับกรณีพิพาททางกฎหมาย
รวมถึงการกันเงินสำรองไว้เพื่อการเสียภาษีและเบี้ยปรับตามที่มีการประเมินไว้ในระหว่างปี
สิ่งที่ช่วยในการหักกลบค่าใช้จ่ายนี้ มาจากการลดลงของผลขาดทุนจากอัตราแลกเปลี่ยนจำนวน 14
ล้านบาทเมื่อเทียบกับปีที่ผ่านมา ส่วนการลดลงของดอกเบี้ยจ่ายจำนวน 17 ล้านบาท
เป็นผลมาจากจำนวนเงินกู้ยืมที่ลดลงและอัตราดอกเบี้ยที่ลดลงจากปีที่ผ่านมา
สำหรับภาษีเงินได้นิติบุคคล อยู่ในระดับที่ใกล้เคียงกับปีที่แล้ว
แม้ว่าจะมีกำไรจากการดำเนินงานเพิ่มขึ้นก็ตาม
ทั้งนี้เป็นผลมาจากการหักกลบลบกำไรที่ได้จากการขายอสังหาริมทรัพย์ด้วยผลขาดทุนในบริษัทต่างๆ
ซึ่งในปีที่ผ่านมาไม่มีการหักกลบลบกำไรดังกล่าว